30. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2386 της 19/30 Απρ. 1996 (ΦΕΚ  Α΄ 74) (Άρθρ. 1 του Νόμ. 1266/82) Επιτόκια χρηματοδότησης των πιστωτικών ιδρυμάτων από την Τράπεζα της Ελλάδος.  Αφού έλαβε υπόψη: α.Το άρθρ. 1 του Νόμ. 1266/82 "όργανα της νομισματικής, πιστωτικής και συναλλαγματικής πολιτικής και άλλες διατάξεις". β.Την ΠΔ/ΤΕ 2185/24.3.93 και ειδικότερα τα Κεφ. Ι παρ. 3, Κεφ.ΙΙ παρ. Α και Κεφ. ΙΙΙ παρ. 1. γ.Την ΠΔ/ΤΕ 2214/15.6.93, όπως ισχύει (τελευταία σχετική ΠΔ/ΤΕ 2373/15.12. 95 και 2365/27.9.95). δ.Τις πρόσφατες προσαρμογές βασικών επιτοκίων κεντρικών τραπεζών στη Ευρωπαϊκή ΄Ενωση και τη σκοπιμότητα προσαρμογής των επιτοκίων των μηχανισμών χρηματοδότησης των τραπεζών από την Τράπεζα της Ελλάδος προς τα επιτόκια παρέμβασης στη διατραπεζική αγορά, αποφάσισε να τροποποιήσει την ΠΔ/ΤΕ 2214/15.6.93, όπως ισχύει, και να καθορίσει από 22 Απρ. 1996 τα επιτόκια λογαριασμών που προβλέπονται στο Κεφ. Ι, παρ. 3, Κεφ. ΙΙ, παρ. Δ και Κεφ. ΙΙΙ, παρ. 1 της ΠΔ/ΤΕ 2185/24.3.93, ως εξής. 1.Αναπροεξόφλησης γραμματίων και συναλλαγματικών 17,5% το χρόνο. 2.Χρηματοδότησης έναντι ενεχύρου τίτλων του Ελληνικού Δημοσίου: 21% το χρόνο.  3.Χρεωστικών υπολοίπων στους τρεχούμενους λογαριασμούς καταθέσεων των πιστωτικών ιδρυμάτων στην Τράπεζα της Ελλάδος: 26% το χρόνο. Απο τις διατάξεις της Πράξης αυτής δεν προκύπτει δαπάνη σε βάρος του κρατικού προϋπολογισμού.  